Cacareco

Cacareco (1954ko otsailaren 14a – 1962ko azaroaren 27a) Rio de Janeiroko parke zoologikoan jaio zen eta São Pauloko parke zoologikoan bizi zen errinozero emea izan zen. 1959ko urriko udal hauteskundeetan, 100 mila boto inguru jaso zituen zinegotzi izateko hautagai gisa. Garai hartan, hauteskundeak paperezko boto-txartelak erabiliz egiten ziren eta hautesleek nahi zuten hautagaiaren izena eskuz idazten zuten.

Animalia hautagai gisa aurkezteko ideia Itaboraí Martins kazetariak proposatu zuen beste 450 hautagairen aurkako protesta egiteko asmoarekin. Cacareco zigor boto edo boto baliogabe masiboen kasurik ospetsuenetako bat izan zen Brasilgo politikaren historian, «hautagai» bozkatuena bihurtu zenetik, alderdi bozkatuena ez baitzen 95.000 botoetara iritsi.

1959ko urriaren 1ean, hauteskundeak baino egun batzuk lehenago, Cacareco Rio de Janeiroko parke zoologikora eraman zuten, eta 1962ko azaroan hil zen, nefritis akutuak jota. 1984an aztarnak São Paulora eraman zituzten, eta gaur egun São Pauloko Unibertsitateko albaitaritza fakultateko museoan daude ikusgai.

1963an Cacarecoren «ondorengo espirituala» omen zen alderdi politiko bat sortu zen Kanadan, Errinozero Alderdia (, ), 1993ra arte existitu zena.

 Erreferentziak 

 Kanpo estekak 

Kategoria:Rhinocerotidae
Kategoria:Ugaztun indibidualak
Kategoria:Hauteskundeak Brasilen